Mal versjon 1.1.

VEDLEGG: VEILEDER TIL NORSKPLAN

**Informasjon om norskplan til deg som skal delta i opplæring i norsk og samfunnskunnskap**

**Om din norskplan**

* Du og kommunen skal i samarbeid lage en norskplan for din deltakelse i opplæring i norsk og samfunnskunnskap. Opplæringen skal bidra til at du får gode norskkunnskaper, kunnskap om norsk samfunnsliv, og at du får en varig tilknytning til arbeidslivet.

**Norskmål**

* Deltagere i opplæring i norsk skal oppnå et minimumsnivå i norsk. Kommunen og fylkeskommunen skal sørge for opplæring slik at deltageren oppnår minimumsnivået. Minimumsnivået utgjør deltagerens norskmål.

**Tidsfrister og omfang opplæring**

* Personer med oppholdstillatelse som gir rett og plikt til deltagelse i opplæring i norsk og samfunnskunnskap gjelder til deltageren har nådd et minimumsnivå i norsk, det vil si deltagerens norskmål. Opplæringen kan likevel ikke vare lenger enn tre år med tillegg av godkjent permisjon.
* En deltager som har utdanning på videregående nivå fra før eller høyere utdanning, har ikke rett eller plikt til opplæring i lenger enn 18 måneder med tillegg av godkjent permisjon.
* For deltagere med plikt til deltagelse i opplæring i norsk og samfunnskunnskap gjelder opplæringsplikten til deltageren har nådd et minimumsnivå i norsk (deltagerens norskmål) eller til gjennomførte 300 timer norskopplæring.

* Opplæring i samfunnskunnskap skal gjennomføres på et språk deltageren forstår. Opplæringen skal gjennomføres innen ett år etter at retten og plikten inntrådte. Dette gjelder ikke når fylkeskommunen har ansvar for opplæring i samfunnskunnskap.

**Fravær og permisjoner**

Du kan søke kommunen om tillatelse til fravær fra opplæringen i norsk og samfunnskunnskap. (Egne bestemmelser er fastsatt i lov og forskrifter. Se imdi.no.

**Stans av opplæringen**

* Kommunen kan stanse opplæringen midlertidig eller permanent for en deltager dersom det er saklig begrunnet i den enkeltes forhold. Forhold som kan begrunne stans i opplæringen er blant annet omfattende fravær, atferd som kan skade deltagerens eller andres mulighet til å gjennomføre opplæringen eller alvorlig eller langvarig sykdom.

**Prøver**

* Deltagere som har oppholdstillatelser som gir rett og plikt til deltagelse i opplæring i norsk og samfunnskunnskap har plikt til å gå opp til avsluttende prøver i norsk og samfunnskunnskap.
* Plikten gjelder ikke deltagere som har fritak. Deltagere kan etter søknad fritas fra plikten til å avlegge prøve(r), og kommunene behandler søknader etter reglene i lov og forskrift.
* Avsluttende prøve i samfunnskunnskap skal gjennomføres innen ett år etter at retten og plikten inntrådte. (Dette gjelder ikke når fylkeskommunen har ansvar for opplæring i samfunnskunnskap).
* Kommunen skal sørge for at deltagere som har plikt til å gå opp til avsluttende prøver i norsk og samfunnskunnskap, får gjennomført prøvene.

**Ønsker du å klage på din norskplan?**

* Du kan klage på både opplæringen og innholdet i din norskplan.

*Hvis du vil klage, må du:*

* Levere en klage innen tre uker fra du får vedtak om innholdet i din norskplan
* Levere klagen den instans i kommunen som har fattet vedtak om din norskplan
* Skrive hva du klager på
* Du må signere klagen

En fullmektig kan også klage på dine vegne. For at noen skal kunne opptre som din fullmektig og skrive en klage for deg, må du ha gitt personen skriftlig fullmakt til dette. En fullmakt må beskrive hva din fullmektig kan gjøre på dine vegne. Dersom du har en advokat, trengs ikke fullmakt.

**Hvor kan du finne mer informasjon om norskplan?**

Mer informasjon om norskplan kan du finne i integreringsloven. Loven med rundskriv finner du på [www.imdi.no](http://www.imdi.no) og på [Kompetanse Norge nettsider](https://www.kompetansenorge.no/).

Lykke til med opplæringen!